**Se desprind frunzele...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se desprind frunzele...

Se desprind frunzele şi cad

Înspre pământ în ritm uşor;

E primul,... şi ultimul zbor -

’N-al trecerii, hotărâtor vad

Desprinse de trunchiul lor...

La brizele-n vibrări de vânt

O vară-ntreagă-au triumfat,

Şi-n verdele ce l-au purtat

Şi-au făcut prezenţa-n cânt,

Prin susurul ce-au fremătat.

Spre toamnă când au ruginit

S-a oprit cântul din freamăt,

Semnal că s-a ajuns la capăt

Că-al vieţii fir, li s-a sfârşit -

Fiind o muză doar în treacăt.

Pe solul, jos, unde-au picat

Sentinţa lor... se hotărăşte:

În pământ umed putrezeşte

După ce-n el le-a-ncorporat

Ca-n primăvară, iar a creşte,

Din nou s-aducă mulţumirea,

Prin vestea-n sfânta revenire

Că-n verde-i dulcea glăsuire,

Ce pune-n cântec nemurirea

Sub trendul ei... de-ntinerire!

Flavius Laurian Duverna

31 august 2015